
Ritmus

Kulcsszavak: rendszer;ritmus;gyerekkor;oszlop;stabilitás
Életük során egy olyan rendszerbe szerveződnek az emberek, amelyben különböző személyes kapcsolatokkal kialakult mintázatok alapján élnek. Az közösségekben a napi, heti, és éves ciklusok beépültek a kultúrákba, szokásokba és munkaritmusokba. Foglalkoztat a gondolat, hogy tudjuk megtalálni a harmóniát és a stabilitást úgy, hogy ez ne váljon egy unalmas ritmussá, de közben az általunk kialakított rendszerben maradjunk.
Módszerem azon alapszik, hogy impulzusokból, hirtelen emóciókból táplálkozva, de mégis egy rendszer alapján alakítom ki a formákat, ez a munka is ilyen módon készült. Gyerekkoromból emeltem be az akkori hétköznapok jellemzőit, mint a harmónia, az egység és a stabilitás és próbáltam visszatalálni az akkori rendszerembe.
A benyújtott pályamunkám egy oszlop, mely a művészettörténetben is gazdag és sokrétű szimbólum volt. A szobrom megjelenésében fontos források voltak a görög és római oszlopok, a Bábel tornya és Hammurapi oszlopa. Inspirációs forrás volt még számomra, So LeWitt, Donald Judd, Melkovics Tamás, Isamu Noguchi valamint a kosárfonás technikája.
Egy széles átmérővel, és egy megadott ritmusossággal jutottam el ahhoz az egységhez, ami a végleges munkámat kiadta. Az anyag adottságai miatt és a meghatározott magasság elérésével nem tudott stabil maradni a rendszer, vagyis egy enyhe mozgása, kilengése van oldal irányban. A rétegzett hullámzó struktúra, szimmetriát és harmóniát ad a munkának, ahogy formailag ismétlődik. Az anyag határait feszegettem, hogy mi az a méret, súly, amit bír, mindezt vezető és segítő eszközök nélkül szabadon építve. A szerkezet, 270 cm magas és 60 cm széles. A magassága egy általam direkt megadott méret, ez a 270 cm jelöli az otthonomnak a belmagasságát, ezzel is utalva az első helyszínre az életemben, ahol a rendszerem alapjai születtek.

Japán, Tsukuba, Art Medal Project, University of Tsukuba, 2020

